Vestibulum

**Vestibulum, trem** od () je anatomska struktura unutrašnjeg uva smeštena u centralnom delu koštanog lavirinta medijalno od bubne duplje iza puža, a ispred polukružnih kanala. U obliku je ovalne, ali poprečno spljoštene šupljine, dimenzija; oko 5 mm od spreda prema unazad i oko 3&nbsp;mm. odozgo nadole, i poprečno.

## Građa
Vestibulum ili trem je središnja šupljina koštanog unutrašnjeg uva, smešten između zadnje, vestibularne polovine  unutrašnjeg slušnog kanala i medijalnog (središnjeg) zida kavuma, u istoj ravni sa spoljanjim i unutrašnjim slušnim meatusom. Prostor između koštanih zidova trema i delova opnastog lavirinta ispunjen perilimfom, je tremna cisterna.

U šupljini vestibuluma smešteni su sledeći i delovi opnastog lavirinta:
* Mešnica, utrikulus () 
* Kesica sakulus () 
* Mešično kesični kanal () 
* Početni deo endolimfatičnog kanala () 
* Hensenov spoljni kanal () i 
* Neuvijeni ili tremni kraj opnastog puža ()
### Zidovi vestibuluma
Na vestibulumu se u anatomiji opisuje šest zidova.

;1. Donji zid
Ovaj zid ima oblik žljeba, koji se nastavlja napred donjim zidom spiralnog kanala puža. U njegovom zadnjem delu nalazi se gornji otvor pužnog kanalića (). Ovaj knalić je dugačak 10 do 12&nbsp;mm, i otvara se u dnu jamice na zadnjoj iviici piramide, gde je smešten -{Anderschov}- petrozni ganglion. Pužni kanalić predstavlja perilimfatični put i služi za prolaz vene pužnog kanalića. Neposredno iza otvora ovog kanalića vidi se poprečno postavljen greben okruglog prozora ().

;2. Spoljašnji zid
Spoljašnji zid je kos od gore prema dole i do spolja prema unutra. Na njemu se projektuje vestibularni otvor () u koji je umetnuta baza stapesa.

;3. Gornji zid
Na ovom zidu nalazimo četri otvora, dva napred i dva pozadi. Prednji lateralni je ampularni otvor prednjeg polukružnog kanala (), a prednji medijalni je otvor zajedničkog kraka () prednjeg i zadnjeg polukružnog kanala kanala. Zadnji spoljni je ampularni otvor spoljnjeg zadnjeg polukružnog kanala, a zadnji medijalni je neampularni otvor istog kanala.

;4. Zadnji zid
Na zadnjem zidu se nalazi ampularni otvor zadnjeg polukružnog kanala. Blizu tog otvora, a delimično u ampuli nalazi se makula kribroza inferior kroz koju prolazi zadnji ampularni živac ().

;5. Unutrašnji zid
Ovaj zid predstavljen je zadnjom ili vestibularno polovinom dna unutrašnjeg slušnog kanala. Neposredno ispod prednje-gornjeg ugla ove strane, nalazi se jedno ispupčenje - tremne piramida (), od koje silazi tremne greben (). Iznad prednje polovine ovog grebena nalazi se eliptično udubljenje za mešinicu (), a na njemu rupičasta površina, gornja ili mešinično-ampularna rešetasta mrlja (). Ona odgovara rupičastoj površini zadnje-gornjeg kvadranta dna unutrašnjeg slušnog kanala (). Kroz otvore na ovoj mrlji ulaze u trem vlakanca istoimenog živca ().

;6. Prednji zid
Na njemu se nalazi tremni otvor puža, pomoću koga se bazalni zavoj puža otvara u šupljinu trema. Ovaj otvor je nepotpuno podeljen horizontalnom, spiralnom koštanom pločicom (), koja kroz njega prolazi iz puža u trem, na dva polukružna otvora: gornji i donji. Introitus (gornje-unutrašnji ugao) i hiatus (gornje-spoljnji ugao) , označavaju na površini piramide, ravan prednjeg zida vestibuluma.

Šupljina trema je dakle podeljena na dva sprata: gornji i donji, pomoću potpune, horizontalno postavljene, koštano-opnaste pregrade, koju, idući od unutra upolje grade: spiralna koštana pločica puža (), tremni deo opnastog puža () i dopunska ili tremne koštana spiralna pločica ()

;Gornji sprat ili trem u užem smislu (vestibulum)
Trem u užem smislu nalazi se iznad gore opisane koštano-opnaste pregrade. On predstavlja zadnji kraj tremnog stepeništa puža (), s kojim je u vezi preko otvora na prednjem zidu trema.

;Donji sprat ili bubni sprat trema
Bubno tremni sprat () prostire se u visini između koštano-opnaste tremne pregrade i donjeg zida trema. On predstavlja podvestibularni deo bubnog stepeniša puša, koji se pruža do unutrašnjeg zida bubne duplje. Oba stepeništa su u vezi i sa bubnom duplje i to: , posredstvom , a  posredstvom .

Pozadi udubljenja za mašinicu, vidi se žleb tremnog kanalića (), koji se pruža do malog vestibularnog otvora tremnog kanalića (). Kroz žleb i otvor trem napušta endolimfatički kanalić() koji ima svoje suženje (istmus) i proširenje (sinus), i dolazi na zadnju stranu piramide kroz spoljnji otvor ovog kanalića (). Na tom mestu se završava endolimfatičnom kesicom (). 
 
Ispod prvog udubljenja, a odvojeno od njega cristo vestibuli, leži okruglasto kesično udubljenje (). Na dnu ovog udubljenja je srednja ili kesična rešetasta mrlja (), koja odgovara donjem kvadrantu dna unutrašnjeg slušnog kanala () i kroz njene rupice ulaze u trem vlakanca (). 
 
Pozadi oba pomenuta udubljenja, a između dva kraka na koja se račva zadnji kraj tremnog grebena, nalazi se malo pužno udubljenje (), u kome se pričvršćuje slepo zatvoreni, tereni kraj opnastog puža (). Reichertova tačka predstavlja kribriformni zonu donjeg dela kohlearnog recesusa.

Zadnji uspravni krak tremnog grebena deli pužni udubljenje od ampularnog otvora zadnjeg polukružnog kanala (), koji leži na susednom delu zadnjeg zida trema. Na zadnjem kraku tremnog grebena, vidi se donja ili ampularna rešetkasta mrlja (), koja odgovara usamljenom otvoru () na zadnjem-donjem kvadrantu dna unutrašnjeg slušnog kanala. Kroz ove rupice ulaze u trem vlakanca zadnjeg ampularnog živca ().

## Izvori
# *The Internal Ear or Labyrinth (Auris Interna)* education.yahoo.com
# Radmila Kovačević, *Čulo sluha,* Prirodno matematički fakultet Departman za biologiju i ekologiju Predmet: Osnovi neurobiologije Šk. 2010/11
# Slobodanka Lemajić-Komazec *„Evaluacija auditivnog i vestibularnog sistema kod pacijenata sa multiplom sklerozom“* Doktorska disertacija, Novi Sad, 2011.
# Arthur C. Guyton John E. Hall *Medicinska fiziologija,* Savremena administracija Beograd. 

## Vanjske veze
* Unutrašnje uvo-Predavanje 
* Čulo sluha i čulo za ravnotežu i orijentaciju-Predavanje